Diari Oficial de la Generalitat Valenciana


Sumari del DOGV 4308, del 06-08-2002 (2002/8735)

DECRET 123/2002, de 30 de juliol, del Govern Valencià, pel qual es crea l'Institut d'Educació Secundària núm. 38 per transformació dels instituts Manuel Sánchez Ayuso i Antoni Josep Cavanilles, tots ells de València.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4308

Data del DOGV
:   06-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8735


Data del document
:   30-07-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * València
    * ensenyament secundari

DECRET 123/2002, de 30 de juliol, del Govern Valencià, pel qual es crea l'Institut d'Educació Secundària núm. 38 per transformació dels instituts Manuel Sánchez Ayuso i Antoni Josep Cavanilles, tots ells de València. [2002/8735]
  
El Decret 163/1991, de 16 de setembre, del Govern Valencià, va crear l'Institut de Formació Professional núm. 7 i l'Institut de Batxillerat núm. 20 de València que posteriorment van passar a denominar-se, respectivament, instituts Manuel Sánchez Ayuso i Antoni Josep Cavanilles.
  
Els estudis de planificació educativa, efectuats per la Conselleria de Cultura i Educació, continguts en el mapa escolar de la Comunitat Valenciana, determinen la necessitat de crear un institut per integració dels dos centres citats.
  
Ambdós centres compartixen un edifici singular, al costat d'altres servicis públics, que va ser cedit per l'Ajuntament de València per mitjà d'un conveni, subscrit amb la Conselleria de Cultura, Educació i Ciència, per a la rehabilitació i reutilització de l'antic mercat majorista d'Abastos, que en eixos moments havia deixat de complir la seua missió original.
  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta de la Conselleria de Cultura i Educació i després de la deliberació del Govern Valencià, en la reunió del dia 30 de juliol de 2002,
  
DECRETE
  
Article únic
  
Es crea, per transformació de l'Institut Manuel Sánchez Ayuso, codi 49205447, i de l'Institut Antoni Josep Cavanilles, codi 08940877, el següent centre docent:
  
Província: València
  
Localitat: València
  
Denominació: Institut d'Educació Secundària núm. 38
  
Codi: 34633296
  
Titular : Generalitat Valenciana
  
Domicili : C. Alberic, 18
  
C.P.: 46405
  
Composició: 24 unitats d'Educació Secundària Obligatòria, 8 de Batxillerat i 7 Cicles Formatius de Formació Professional Específica
  
Capacitat: 720 llocs escolars d'Educació Secundària Obligatòria, 280 de Batxillerat i 360 de Formació Professional Específica
  
DISPOSICIONS ADDICIONALS
  
Primera
  
El que establix este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent amb destí definitiu en els Instituts Manuel Sánchez Ayuso, codi 61247479, i Antoni Josep Cavanilles, codi 15232458 que, com a conseqüència de la transformació i integració de les unitats i llocs de treball s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional dotze del Reial Decret 2112/1998, de 2 d'octubre, pel qual es Regulen els Concursos de Trasllats d'Àmbit Nacional per a la Provisió de Places Corresponents als Cossos Docents.
  
Tercera
  
El material inventariable i fungible d'ambdós centres s'integrarà en el nou institut.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desplegament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant, els seus efectes s'entenen referits a l'1 de juliol del 2002.
  
València, 30 de juliol de 2002.
  
El presidente de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura y Educación,
  
MANUEL TARANCÓN FANDOS